Սաիկաթ Ահամեդ

**Սաիկաթ Ահամեդ** (, ), անգլիացի դերասան և գրող Բրիստոլ քաղաքից։ Առավել հայտնի է Վինս Արյայի դերով «Երկուշաբթի երկուշաբթի» ֆիլմում։

## Վաղ կյանք
Ահամեդը ծնվել է Սուրեյ քաղաքում և հասակ առել Բիրմինգհեմում (Վեսթ Միդլենդս, Անգլիա) 1980-ական թվականներին

Ահամեդ հաճախել է Թագավոր Էդվարդի դպրոցը Բիրմինգհեմում, որն ավարտել է 1992 թվականին։ 1995 ավարտել է Քարդիֆի համալսարանը՝ ստանալով հաղորդավարի մասնագիտություն։ Հետո նա սովորել է դերասանություն Լոնդոնի թատերական դասընթացների կենտրոնում։ Ահամեդը երկու անգամ ստացել է ոսկե մեդալ պարահանդեսային և լատինամերիկյան պարերի մրցույթներում։

Ահամեդի մայրը՝ Հաշին, մեծացել է պատերազմի տարիներին Բարիսալում (Արևելյան Պակիստանում, ներկայում՝ Բանգլադեշ) սովորել է որպես բժիշկ, այնուհետև տեղափոխվել Միացյալ Թագավորություն իր երեխաների համար բարեկեցիկ կյանք ապահովելու համար։ Նրա հայրը եղել է թերապևտ։ Ահամեդի ընտանիքը Բանգլադեշից 1972 թվականին տեղափոխվել են Մեծ Բրիտանիա, որտեղ էլ Ահամեդը ծնվել է։

## Կարիերա
1999 թվականից սկսած աշխատել է որպես դերասան թատրոնում, կինոյում և ռադիոյում։ Հեռուստատեսությունում և կինոյում նրա կատարած աշխատանքների թվին են պատկանում «Երկուշաբթի երկուշաբթի», «Արևելքն արևելք է» և *Trollied* ֆիլմերը

Ահամեդը խաղացել է Համփսթեդ թատրոնի «Հիանալի հավասարակշռություն», «Ճանապարհորդություն դեպի արևմուտք» ներկայացումներում։ Տոբակո գործարանային թատրոնում նա խաղացել է Ալի Բաբայի դերը «Ալի Բաբան և 40 ավազակները» ներկայացման մեջ, ինչպես նաև խորթ եղբոր դերը «Մոխրոտիկ» ներկայացման մեջ. երկու ներկայացումներն էլ բեմադրել է Սելլի Քուքսոնը։ Նա խաղացել է Ջեյմս Հենրի Թրոթերի դերը «Ջեյմսը և հսկայական դեղձը» ներկայացման մեջ Պոլկա թատրոնում, Բեն Գանի դերը «Գանձերի կղզի» ներկայացման մեջ և Դին Դինի դերը «Պիտեր Պեն» ներկայացման մեջ Բրիսթոլ Օլդ Վիք թատրոնում։ Նույն թատրոնում «Միջամառային գիշերվա երազ» ներկայացման մեջ կատարել է Պակի դերը։ Նա մասնակցել է նաև շոուների Քենեդի կենտրոնում, ինչպես նաև Օլդհամ Կոլիզեում թատրոնում, Լեսթերի Հայմարկետ թատրոնում և Մեն Մելայում։

Որպես գրող՝ Ահամեդը հեղինակել է մի շարք պիեսներ։ 2013 թվականի փետրվարին նա ներկայացրել է իր «Վագրը և բեղերը» մեկ մարդու շոուն Բրիսթոլի Տոբակո գործարանային թատրոնում։ 2015 թվականին նա ներկայացել է *[[Strictly Balti]]* մեկ մարդու շոուն Էդինբուրգի Fringe փառատոնում օգոստոսին, Տոբակո գործարանային թատրոնում հոկտեմբերին և Բիրմինգհեմի գավառական թատրոնում նոյեմբերին, ապա նախաձեռնել ազգային շրջագայություն։

2005 թվականից սկսած Ահամեդն աշխատել է որպես պրոֆեսիոնալ հեքիաթասաց՝ ելույթ ունենալով դպրոցներում, ռեստորաններում, գրադարաններում, փառատոնների ժամանակ Բրիսթոլում։ 2006 թվականին Նորման Բիթոնի հետ սկսել է աշխատել BBC Radio Drama ռադիոյում։

2011 թվականի դեկտեմբերին Ահամեդի առաջին ռադիոպիեսը՝ «Պատմելով հեքիաթներ» (), հեռարձակվել է BBC Asian Network ռադիոյով։

2015 թվականի փետրվարին Ահամեդը հարցազրույց է տվել BBC Somerset ռադիոյին։ 2015 թվականի նոյեմբերին և դեկտեմբերին նա հացազրույց է տվել Նադիա Ալիին BBC Asian Network ռադիոյից։

## Անձնական կյանք
Ահամեդն ապրում է Բրիսթոլում իր կնոջ՝ Ջենիի և երկու դուստրերի հետ։

## Ֆիլմագրություն
### Ֆիլմեր

### Հեռուստատեսություն

### Թատերական աշխատանքներ

### Ռադիո

## Ծանոթագրություններ

## Արտաքին հղումներ
* 
* 
* Thomson, Wendy. Interview with actor and playwright Saikat Ahamed . *Female Arts*. 11 July 2015

 

Կատեգորիա:Անգլիացի դերասաններ
Կատեգորիա:Անգլիացի գրողներ
Կատեգորիա:Հեռուստատեսային դերասաններ
Կատեգորիա:Անգլիացի տղամարդ հեռուստատեսային դերասաններ
Կատեգորիա:Անգլիացի տղամարդ կինոդերասաններ
Կատեգորիա:21-րդ դարի անգլիացի տղամարդ դերասաններ
Կատեգորիա:Անգլիացի տղամարդ թատրոնի դերասաններ